Doložka zlučiteľnosti 

právneho predpisu s právom Európskych spoločenstiev a právom Európskej únie

1. Predkladateľ právneho predpisu: Vláda Slovenskej republiky

2. Názov právneho predpisu: Nariadenie vlády Slovenskej republiky, ktorým sa  mení a dopĺňa nariadenie vlády Slovenskej republiky č. 341/2004 Z. z., ktorým sa   ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov

3.	Problematika návrhu právneho predpisu: 
a)	je upravená v práve Európskych spoločenstiev:

- v primárnom práve
 čl. 141 Zmluvy o založení Európskeho spoločenstva v platnom znení; (Ú. v. EÚ  C 321 E, 29.12.2006),

- v sekundárnom práve 
Smernica Európskeho parlamentu a Rady 2006/54/ES z 5.júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie) (Ú. v. EÚ L 204, 26.7.2006).

b)	je upravená v primárnom práve Európskej únie; 
- čl. 2 Zmluvy o založení Európskej únie v platnom znení (Ú. v. EÚ C 321 E,  29.12.2006),
-  čl. 6 ods. 2 Zmluvy o založení Európskej únii v platnom znení (Ú. v. EÚ C 321 E, 29.12.2006).

c) 	nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

4.	Záväzky Slovenskej republiky vo vzťahu k Európskym spoločenstvám a Európskej únii:
a)	lehota na prebratie smernice alebo rámcového rozhodnutia podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov alebo lehota na implementáciu nariadenia alebo rozhodnutia z nich vyplývajúca:
Lehota na prebratie smernice Európskeho parlamentu a Rady  2006/54/ES bola 15. august 2008. 
b)	informácia o konaní začatom proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení:
Proti Slovenskej republike nebolo začaté vo veci nesplnenia povinnosti prebrať Smernicu Európskeho parlamentu a Rady 2006/54/ES žiadne konanie o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení.
c)	informácia o právnych predpisoch, v ktorých sú preberané smernice alebo rámcové rozhodnutia už prebraté spolu s uvedením rozsahu tohto prebratia:
Smernica  Európskeho parlamentu a Rady 2006/54/ES je plne prebratá v nasledovných právnych predpisoch v gescii Ministerstva práce, sociálnych vecí a rodiny SR:
•	Ústava Slovenskej republiky v znení neskorších ústavných zákonov, 
•	zákon č. 99/1963 Zb. Občiansky súdny poriadok v znení neskorších predpisov,
•	zákon č. 2/1991 Zb. o kolektívnom vyjednávaní v znení neskorších predpisov,
•	zákon č. 308/1993 Z. z. o zriadení Slovenského národného strediska pre ľudské práva,
•	zákon č. 311/2001 Z. z. Zákonník práce v znení neskorších predpisov, 
•	zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov,
•	zákon č. 575/2001 Z. z. o organizácii činnosti vlády  a o organizácii ústrednej štátnej správy v znení neskorších predpisov.                                                               
•	zákon č. 461/2003 Z. z. o sociálnom poistení v znení neskorších predpisov,
•	zákon č. 552/2003 Z. z. o výkone práce vo verejnom záujme v znení neskorších predpisov, 
•	zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov,
•	zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon),
•	zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.

5.	Stupeň zlučiteľnosti návrhu právneho predpisu s právom Európskych spoločenstiev alebo právom Európskej únie: 
a)  Úplný.   

6. 	Gestor a spolupracujúce rezorty: Ministerstvo práce, sociálnych vecí a rodiny Slovenskej republiky.